ئیان ماکیلین
ئیان ماکیلین ناوی تەواوی ئەلسێر ئەیان ماکیلین (لەدایکبووی ٢٥ی ئایاری ١٩٣٩)، ھونەرمەندێکی ئینگلیزییە و بەباشترین ھونەرمەندی سەردەمی خۆی ناودەبرێت و بەباشترین ھونەرمەندی ئینگلیزی دەژمێردرێت لەمێژووی ئینگلیزدا، ماکیلین خەڵاتی تۆنی و گۆڵدن گلوپی وەرگرتووە و دوو جاریش ھەڵبژێردراوە بۆ خەڵاتی ئۆسکار و چوارجایش بۆ خەڵاتی ئەکادیمیای بەریتانیا بۆ ھونەری فیلم و تەلەڤیزیۆن و پێنج جاریش بۆ خەڵاتی ئیمی.
کارەکانی ماکیلین خۆی لە نێوان شانۆی نوێ و فەنتازیا و خەیاڵی زانستی خۆی دەبینێتەوە، ساڵی ١٩٧٩ نیشانەی شەرەفی ئیمبڕاتۆڕیەتی بەریتانیای پێبەخشراوە و بەرامبەر بەو خزمەتەی لە ھونەری شانۆگەریدا کردوێتی نازناوی سوارچاکیان لێناوە، سەرەتا پەیوەندی کردووە بە قوتابخانەی بۆڵتۆن و وەکو ھونەرمەندێک لەسەر شانۆی بۆڵتۆنی بچوک ڕۆڵی گێڕاوە، بەھۆی دایک وباوکیوە شانۆی خۆشویستووە کاتێک کە تەمەنی ٣ ساڵان بووە و بردویانە بۆ سەیری شانۆ ھۆگری شانۆ بووە.
ماکیلین ڕۆڵی لەژمارەیەک فیلمدا گێڕاوە و لە ساڵی ١٩٦٩ لەفیلمی دەستھێنان بەخۆشەویستیدا بەشداری کردووە، لە ساڵی ١٩٨٠ ڕۆڵێکی سەرەکی گێڕاوە لە فیلمی قەشەی خۆشەویستی، بەڵام تاکو ساڵی ١٩٩٠ ناوبانگی بڵاونەبۆتەوە، لە ساڵی ١٩٩٣ بەشداری لەچەند فیلمێکی سینەمایی و تەلەفزیۆنیدا کردووە و خەڵاتی ئیمی وەرگرتووە. ئیان کەسێکی ھاوڕەگەزبازە و وەک خۆشی دەڵێ شانازی بە ناسنامەی خۆیەوە دەکات. لەیەکێک لەچاوپێکەوتنەکانید کاتێک بێژەرەکە لێی پرسیوە کە بۆچی لەدوای ھێرشەکانی ١١ی ئەیلوول زۆر بەھێمنانە دەرکەوتووە ماکیلینی لەدایک بووی پێش جەنگی جیھانی دووەم لەوەڵامدا وتوێتی «باشە خۆشەویستم… تۆ ئەوەت لەبیرچووە کەمن لەژێر پارچە تەنەکەیەکدا تاکو تەمەنم گەیشتۆتە ١٤ ساڵ گەورەکراوم و پەروەردەکراوم». ئیان بەھۆی بەشداربوونی لە زنجیرە فیلمەکانی پیاوانی ئێکس و ھەرسێ بەشەکەی فیلمی (Lord of The Rings) و ھەرسێ بەشەکەی فیلمی ھۆبیت (گەشتێکی چاوەڕواننەکراو، وێرانکاریەکانی سماوگ، جەنگی پێنچ سوپاکە) خۆشەویستیەکی زۆری ھەوادارانی بەدەستھێناوە.

سەرچاوەکان 

ویکیپیدیای عەرەبی

وتارە ھەتیوەکان
ئەکتەرەکانی پیاوی ئینگلیزی سەدەی ٢١ەم
ئەکتەرەکانی شانۆی پیاوی ئینگلیز
ئەکتەرەکانی تەلەڤیزیۆنی پیاوی ئینگلیز
لەدایکبووانی ١٩٣٩
زیندووان
ئەکتەرەکانی فیلمی پیاوی ئینگلیز
ئەکتەرەکانی پیاوی ئینگلیزی سەدەی ٢٠ەم
ئەکتەرەکانی سەدەی ٢١ەم
براوەکانی خەڵاتی ئانی
ھەڵگرانی نیشانی ئیمپراتۆریەتی بەڕیتانی بە پلەی فەرماندە
سوارچاکانی شانشینی یەکگرتوو
ئەندامەکانی کۆمپانیای ڕۆیال شکسپیر
براوەکانی خەڵاتی تۆنی
براوەکانی خەڵاتی شۆرتی
ئەکتەرەکان کە خەڵاتی شوڕشگێڕیان پێبەخشراوە
براوەکانی خەڵاتی فیلمی ئەورووپی بۆ باشترین ئەکتەر